b'\n_START_ARTICLE_\n\xc5\xa0kofovska palica\n_START_PARAGRAPH_\n\xc5\xa0kofovska palica, tudi pastoral, (lat. bacalum pastorale = pastirska palica) je umetni\xc5\xa1ko okra\xc5\xa1ena palica z ukrivljenim zgornjim delom, eden od \xc5\xa1kofovskih insignij, ki jo nosi \xc5\xa1kof pri liturgi\xc4\x8dnih obredih ter je znak \xc5\xa1kofovske in pastirske slu\xc5\xbebe. Navado, da nosijo palice, so \xc5\xa1kofje uvedli v zgodnjem srednjem veku, po vzgledu visokih bizantinskih uradnikov, ki so jo nosili kot znak posebne oblasti. Imenovali so jo pastirska palica, saj jih je navdihnil biblijski lik dobrega pastirja.'